club activity
club activity
सिटी रिपोर्टर अंतरराष्ट्रीय महिला दिवस के उपलक्ष्य में शहर के क्लब अौर संस्थाओं की ओर से कई कार्यक्रम कराए जा रहे हैं। इनकी शुरुआत 7 मार्च से होगी। इस दिन महिला सशक्तिकरण के लिए रैली निकाली जाएगी। इसके अलावा अन्य कार्यक्रम भी होंगे।
जेसीआई के सभी मंडल निकालेंगे रैली
जेसीआई मंडल- 6 के अध्याय और ब्रह्मकुमारी संस्था की ओर से सामूहिक कार्यक्रम कराया जाएगा। 7 मार्च की शाम 4 बजे से फालका बाजार से रैली निकाली जाएगी। रैली दौलतगंज, महाराज बाड़ा होते हुए माधौगंज स्थित ब्रह्मकुमारी आश्रम पहुंचकर समाप्त होगी। जोन डायरेक्टर जाह्नवी रोहिरा, मंडल सचिव कमल सिकरवार ने बताया कि रैली में बग्गी, ढोल, ताशे सहित अन्य आकर्षण भी दिखाई देंगे। साथ ही खेल, व्यापार, कृषि, शिक्षा और समाज सेवा क्षेत्रों में विशेष कार्य करने वाली महिलाओं को सम्मानित किया जाएगा।
शहर में कल निकलेगी ग्वालियर सम्मान रैली
बेटी है तो कल है संस्था की ओर से ग्वालियर सम्मान रैली- झांकी निकाली जाएगी। यह झांकी 8 मार्च को सुबह 11 बजे से मैस्कॉट हॉस्पिटल के पास स्थित बेटी बचाओ चौराहे से निकाली जाएगी। यहां से रैली महाराज बाड़ा, सराफा, फालका बाजार, शिंदे की छावनी, तानसेन रोड, जेसी मिल होते हुए श्याम वाटिका तक पहुंचेगी। यह जानकारी पूर्व महापौर समीक्षा गुप्ता, संस्था की संयोजक वंदना भूपेंद्र प्रेमी ने प्रेसवार्ता के दौरान दी। उन्होंने बताया कि झांकी भव्य बनाने के लिए 80 घोड़े, 100 चार पहिया वाहन और रथ शामिल किए गए हैं। इसमें शहर की 13 ब्रांड एम्बेसडर बेटियां मां के साथ बग्गियों पर सवार होंगी और बेटी बचाओ का संदेश देंगी। रैली का ड्रेस कोड पिंक रखा गया है। इसके समापन के बाद शहर की 31 प्रतिभाशाली महिलाओं का सम्मान भी किया जाएगा। रैली को कलेक्टर डॉ. संजय गोयल हरी झंडी दिखाकर रवाना करेंगे।
आज बेटी बचाओ का संदेश देंगे स्पेशल बच्चे
लायंस क्लब ग्वालियर समर्पण 7 मार्च को सुबह 11.15 बजे से इंदरगंज चौराहे पर महिला दिवस के उपलक्ष्य में कार्यक्रम कराएगा। इसमें क्लब पदाधिकारियों के साथ-साथ किन्नर और स्पेशल चाइल्ड के साथ मिलकर बेटी बचाओ का संदेश दिया जाएगा।
सहेली ग्रुप करेगा शहर की नर्सों का सम्मान
अंतरराष्ट्रीय महिला दिवस के अवसर पर जाॅयंट्स ग्रुप सहेली की ओर से कैंसर हॉस्पिटल में कार्यरत वरिष्ठ नर्सों का सम्मान किया जाएगा। इस अवसर पर मुख्य अतिथि के रूप में अस्पताल के संचालक डॉ.बीआर श्रीवास्तव मौजूद रहेंगे। कार्यक्रम की अध्यक्षता ग्रुप की अध्यक्ष अनुराधा घोड़के करेंगी। इस मौके पर सदस्य भी शामिल होंगे।
आज निकलेगी रैली और महिलाओं का होगा सम्मान
eng_Latn eng_Latn hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva